**PROJEKTNI ZADATAK**

**IZRADA STRATEGIJE ZELENE URBANE OBNOVE GRADA KRIŽEVACA**

**GRAD KRIŽEVCI**

STUDENI 2022.

1. **OPĆI PODACI**

**Naručitelj**: Grad Križevci

**Predmet nabave**: Usluga izrade Strategije zelene urbane obnove Grada Križevaca

**Vrsta dokumentacije**: Izrada strateške podloge od značaja za jedinicu lokalne samouprave

**Vrsta projekta**: interdisciplinarni strateški dokument izrađen prema Smjernicama Ministarstva prostornoga uređenja, graditeljstva i državne imovine, navedenim u javnom pozivu

**Lokacija**: Administrativno područje Grada Križevaca, u cjelini.

**2. UVOD**

Europski zeleni plan je programska osnova za zelenu tranziciju prostora Europske unije te je za postizanje ciljeva navedenih u njemu alocirano više od 30 % sredstava iz Plana oporavka NextGenerationEU i Višegodišnjeg financijskog okvira 2021. – 2027., pa je stoga dužnost Grada Križevaca izrada kvalitetno razrađenih programskih dokumenata koji će biti usmjereni prema podizanju kvalitete života građana kroz održivo korištenje prirodnih resursa i maksimalno ulaganje u održivi razvoj gospodarstva i gradske infrastrukture iz europskih fondova, uvažavajući pri tome sve specifične potrebe Grada Križevaca kako bi se valorizirali njegovi potencijali i postigao pozitivan tehnički, organizacijski, gospodarski, zdravstveni i socijalni napredak u svim sferama života.

Cilj projekta je izrada strategije zelene urbane obnove i prostorna integracija cjelovitog sustava zelene infrastrukture u urbano tkivo Grada Križevaca. Svrha ovoga projekta je poticanje razvoja zelene infrastrukture u urbanom području kako bi se osigurala zelena tranzicija i budući održivi razvoj prostora, te doprinijelo postizanju klimatske neutralnosti Grada Križevaca i sveukupnoj otpornosti na prirodne i antropološke rizike.

Kvalitetno projektiran javni prostor kroz primjenu zelene infrastrukture na svim razvojnim razinama omogućava dugoročno postizanje klimatske neutralnosti i socijalne angažiranosti građana, posebice kroz korištenje bioloških i prirodnih materijala, uvođenje rješenja temeljenih na prirodi, novih zelenih površina uz novu ili rekonstruiranu javnu infrastrukturu, uvođenje koncepta kružne ekonomije u ciklusu gradnje, održivu multimodalnu organizaciju prometa s naglaskom na optimizaciju tokova dnevnih migracija, upotrebu obnovljivih izvora energije, modernizaciju sustava javne rasvjete, uvođenje digitalnih usluga dostupnih građanima i sudjelovanje svih zainteresiranih u participativnom odlučivanju u skladu s lokalnim potrebama.

**3. PREDMET PROJEKTNOG ZADATKA**

Predmet ovog projektnog zadatka je izrada strateške podloge od značaja za jedinicu lokalne samouprave, odnosno Strategije zelene urbane obnove Grada Križevaca, sveobuhvatnog planskog dokumenta koji se odnosi na ostvarenje ciljeva razvoja zelene infrastrukture, integraciju NBS rješenja (eng. Nature Based Solutions ), unaprjeđenje kružnog gospodarenja prostorom i zgradama, ostvarenje ciljeva energetske učinkovitosti, prilagodbe klimatskim promjenama i jačanje otpornosti na rizike.

Sve aktivnosti navedene u ugovoru se obavljaju sukladno ovom projektnom zadatku, u dogovoru s Naručiteljem.

**4. SADRŽAJ I OPIS DOKUMENTACIJE**

**Izrađivač je dužan izraditi strategiju prema uputama i smjernicama Naručitelja te u skladu sa svim obaveznim i opcionalnim sadržajem navedenim u dokumentu: Smjernice za izradu Strategija zelene urbane obnove Javnog poziva „Izrada strategija zelene urbane obnove“ Ministarstva prostornoga uređenja, graditeljstva i državne imovine. Odabrani gospodarski subjekt je obvezan poštivati sve uvjete i preporuke navedene u predmetnom javnom poziv i u skladu s važećim zakonima, propisima i normama izraditi Strategiju zelene urbane obnove Grada Križevaca odnosno prema uputama Naručitelja detaljno i stručno razraditi slijedeća poglavlja:**

1. Uvod
2. Poveznica na programe ZI i KG i NPOO
3. Srednjoročna vizija razvoja
4. Razvojne potrebe i potencijali
5. Osnovna obilježja područja obuhvata
6. Analiza ulaznih podataka povezanih s temom zelene urbane obnove
7. Model kružnog gospodarenja prostorom i zgradama
8. Područja pogodna za urbanu preobrazbu i/ili urbanu sanaciju
9. Izrada SWOT analize
10. Strateški okvir
11. Akcijski plan provedbe NBS projekata značajnih za gradske četvrti
12. Horizontalna načela
13. Pokazatelji, indikativni financijski plan i terminski plan provedbe
14. Popis izvora/literature

Dokumentaciju sa predviđenim sadržajem je potrebno izraditi prema pravilima struke i svim pozitivnim zakonskim propisima, odnosno mora biti pogodna za ispis na A4 ili A3 formatu papira i biti čitljiva, a kartografski prikazi trebaju biti jasni i na odgovarajućim podlogama s obzirom na prostorni obuhvat pojedinog prikaza sukladno stručnim pravilima te s prikazom grafičkog mjerila i orijentirani u smjeru sjevera. U poglavlju Strateški okvir je potrebno i na temelju finalizirane verzije Strategije zelene urbane obnove Grada Križevaca zasebno definirati mjere koje doprinose posebnim ciljevima definiranim Programom razvoja zelene infrastrukture u urbanim područjima za razdoblje 2021. do 2030. godine i Programom razvoja kružnog gospodarenja prostorom i zgradama za razdoblje 2021. do 2030. godine. Financijske planove za provedbu aktivnosti i projekata u sklopu strategije treba izraditi na razini na kojoj se omogućuje pokretanje nabave za ishođenje potrebne projektne dokumentacije i kvalitetan uvid u okvirnu cijenu potrebnih predviđenih radova u cjelini, sve sukladno obavezama iz važećih zakona, pravilnika i ostalih propisa.

**5. ZAKONSKA REGULATIVA**

**Zakonodavni okvir za izradu predmetne strategije čini slijedeće zakonodavstvo Europske unije i nacionalno zakonodavstvo.**

* Uredba (EU) br. 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088;
* Obavijest Komisije Tehničke smjernice o primjeni načela nenanošenja bitne štete u okviru Uredbe o mehanizmu za oporavak i otpornost (2021/C 58/01);
* Plan oporavka i otpornosti Republike Hrvatske (Nacionalni plan oporavka i otpornosti 2021. - 2026.): https://planoporavka.gov.hr/o-planu/9;
* Strategija prostornog razvoja Republike Hrvatske (NN 106/17)
* Odluka Vlade Republike Hrvatske o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (NN 78/21);
* Program razvoja zelene infrastrukture u urbanim područjima za razdoblje 2021. do 2030. godine (NN 147/21);
* Program razvoja kružnog gospodarenja prostorom i zgradama za razdoblje 2021. do 2030. godine (NN 143/21);
* Zakon o javnoj nabavi (NN 120/16);
* Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
* Zakon o Gradu Zagrebu (NN 62/01, 125/08, 36/09, 119/14, 98/19 i 144/20).
* Zakon o državnim potporama (NN 47/14, 69/17);
* Zakon o ravnopravnosti spolova (NN 82/08, 69/17);
* Zakon o suzbijanju diskriminacije (NN 85/08, 112/12);
* Zakon o sustavu strateškog planiranja i upravljanja razvojem Republike Hrvatske (NN 123/2017);
* Uredba o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 89/2018)
* Pravilnik o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 06/19)
* Zakon o provedbi Opće uredbe o zaštiti podataka (NN 42/18);
* Zakon o sprječavanju sukoba interesa (NN 143/21);
* Strategija sprječavanja korupcije za razdoblje od 2021- do 2030 godine (NN 120/21)
* Zakon o sprječavanju pranja novca i financiranja terorizma ( NN 108/17, 39/19)
* Zakon o zaštiti prijavitelja nepravilnosti (NN 17/19)
* Zakon o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20);
* Zakon o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 - ispravak);
* Zakon o gradnji (NN 153/13, 20/17, 39/19, 125/19);
* Zakon o prostornom uređenju (NN br. 153/13, 65/17, 114/18, 39/19, 98/19);
* Zakon o postupanju s nezakonito izgrađenim zgradama (NN 86/12, 143/13, 65/17, 14/19);
* Pravilnik o osiguranju pristupačnosti građevina osobama s invaliditetom i smanjene pokretljivosti (NN 78/13);
* Zakon o energetskoj učinkovitosti (NN 127/14, 116/18, 25/20, 32/21, 41/21);
* Zakon o upravljanju državnom imovinom (NN 52/18)
* Zakon o Središnjem registru državne imovine (NN 112/18);
* Zakon o zaštiti na radu (NN 71/14, 118/14, 154/14, 94/18, 96/18);
* Zakon o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21);
* Zakon o Fondu za zaštitu okoliša i energetsku učinkovitost (NN 107/03, 144/12);
* ostali podzakonski akti i tehnički propisi doneseni na temelju gore navedenih zakona.

***IZJAVA PONUDITELJA:***

***Upoznati smo sa svim uvjetima iz ovog Projektnog zadatka temeljem kojeg je sastavljena naša ponuda; prihvaćamo ga u cijelosti te njegovom ovjerom prihvaćamo sve njegove odredbe.***

U .2022.

(mjesto) (datum)

**Za ponuditelja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(pečat i potpis ovlaštene osobe)**